Chexiya bosh vaziri Andrey Babishning fikricha, Yevroparlament deputatlari Chexiyaning ichki ishlariga aralashish maqsadida Yevropa komissiyasiga bosim o‘tkazmoqda. Foto: Reuters Yevropa ittifoqi hukumat organlari Chexiya parlamenti quyi palatasiga saylovlar oldidan saylovoldi kampaniyasiga aralashmoqda. Bu haqda Chexiya bosh vaziri Andrey Babish Parlamentnilisty nashriga bergan intervyusida aytdi. U Yevroparlament deputatlarini Chexiyaning ichki ishlariga aralashish maqsadida Yevropa komissiyasiga bosim o‘tkazayotganlikda aybladi. «Bu ularning ishi emas. Biz ozod va suveren mamlakatmiz», — deb ta’kidladi Babish. Chexiya bosh vaziri shuningdek, YeK raisi o‘rinbosari, shaffoflik bo‘yicha yevrokomissar Vera Yourovani tanqid qildi. Babishning so‘zlariga ko‘ra, Vengriya va Polsha ham YeIning ichki siyosatga bosimini his qilmoqda.